รมว.พาณิชย์ นัดถกภาคเอกชน ลดค่าครองชีพ อุ้มประชาชนฝ่า “โควิด” 
รมว.พาณิชย์ นัดถกภาคเอกชน ลดค่าครองชีพอุ้มประชาชนฝ่า "โควิด" 
รมว.พาณิชย์ นัดถกภาคเอกชน ลดค่าครองชีพอุ้มประชาชนฝ่า "โควิด" 
16 เม.ย. 2563

นายบุณย์ธีร์ พานิชประไพ เลขานุการ รมว.พาณิชย์ เปิดเผยว่า นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ เตรียมหาแนวทางดูแลเรื่องค่าครองชีพให้กับประชาชน พร้อมทั้งการพลิกฟื้นเศรษฐกิจที่กำลังซบเซา โดยในวันพรุ่งนี้ (17 เม.ย.) จะหารือกับสมาคมตลาดกลาง สมาคมตลาดสดไทยและเกษตรกร กลุ่มผัก-ผลไม้ ที่ตลาดไท
พร้อมทั้งปล่อยคาราวานรถพุ่มพวงออกไปจำหน่ายสินค้าราคาย่อมเยาให้กับประชาชนถึงหน้าบ้านเพิ่มขึ้น และในวันที่ 18 เม.ย.63 หารือกับเกษตรกรสมาคมโรงสีข้าวไทย สมาคมผู้ส่งออกข้าวไทย และสมาคมผู้ประกอบการข้าวถุงไทย ที่ท่าเรือขนข้าวจังหวัดปทุมธานี
นอกจากนี้ ในสัปดาห์หน้าจะหารือกับกลุ่มผู้ผลิตไก่สด ไก่แปรรูป สมาคมผู้ผลิตไก่เพื่อส่งออก และบริษัทรายใหญ่,  การหารือกับกลุ่มผู้ผลิตอาหารสำเร็จรูป เช่น สับปะรด ข้าวโพดหวาน ทูน่า อาหารทะเล เครื่องดื่ม นม และกลุ่มเกษตรกรอาหารสำเร็จรูป กลุ่มสมาคมอาหารแช่เยือกแข็งไทย สมาคมอุตสาหกรรมทูน่าไทย กลุ่มผู้เลี้ยงกุ้ง กลุ่มผู้ประกอบการออนไลน์ กลุ่มสินค้าและบริการ กลุ่มดิจิทัลคอนเทนท์ กลุ่มภาพยนตร์ และอื่นๆ